Eesti Advokatuuri eetikakoodeks
Eesti Advokatuuri eetikakoodeks on advokaadi kutse-eetika allikas, kus on sõnastatud eriala väärtused ja põhiprintsiibid. Eetikakoodeksi järgimine on Eesti Advokatuuri liikmetele kohustuslik, selline pädevus tuleneb advokatuuriseadusest. Eesti Advokatuuri eetikakoodeksi nõuete järgimist kontrollib advokatuuri aukohus. Eesti Advokatuuri eetikakoodeksit on advokatuuri üldkogu otsusega muudetud neljal korral: 5.mail 2005. a üldkogu otsusega nr 4, 13. märtsil 2007. a üldkogu otsusega nr 4, 21. veebruaril 2008. a üldkogu otsusega nr 4 ja 1. märtsil 2013. a üldkogu otsusega nr 3. Eesti Advokatuuri eetikakoodeksi koostamisel tugineti peamiselt CCBE eetikakoodeksi sätetele. Eetikakoodeksis on kakskümmend kuus paragrahvi, mis on jaotatud kaheksasse peatükki järgmiselt: I üldsätted (§-d 1–3); II üldpõhimõtteid (§-d 4–9); III suhted advokaadibüroos (§-d 10–11); IV suhted kliendiga (§-d 12–19); V suhted kohtuga (§-d 20–23); VI suhted kolleegidega (§ 24); VII suhted avalikkusega (§ 25); VIII rakendussätted (§ 26).